Tarybos reglamentas (EEB) Nr. 901/75
1975 m. kovo 18 d.
sudarantis papildomą protokolą, pridedamą prie papildomo susitarimo dėl Europos ekonominės bendrijos ir Šveicarijos Konfederacijos susitarimo galiojimo Lichtenšteino Kunigaikštystei
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi, Norvegijai nestojus į Europos Bendrijas, turėtų būti sudarytas papildomas protokolas, pridedamas prie papildomo susitarimo dėl Europos ekonominės bendrijos ir Šveicarijos Konfederacijos susitarimo galiojimo Lichtenšteino Kunigaikštystei,
PRIĖMĖ ŠĮ REGLAMENTĄ:
1 straipsnis
Bendrijos vardu sudaromas papildomas protokolas, pridedamas prie papildomo susitarimo dėl Europos ekonominės bendrijos ir Šveicarijos Konfederacijos susitarimo galiojimo Lichtenšteino Kunigaikštystei.
Protokolo tekstas pridedamas.
2 straipsnis
Tarybos pirmininkas įgaliojamas paskirti asmenį, turintį teisę Bendrijos vardu pasirašyti 1 straipsnyje minimą protokolą, ir suteikti jam reikiamus įgaliojimus įpareigoti Bendriją [1].
3 straipsnis
Šis reglamentas įsigalioja 1975 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1975 m. kovo 18 d.